พบผู้ป่วยโควิด-19 ในประเทศเพิ่มวันนี้ 72 ราย ไม่มีผู้เสียชีวิตเพิ่ม
นายแพทย์ทวีสิน วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อในประเทศ วันนี้ (16 ก.พ.64 ) 72 ราย จำนวนนี้เป็นการพบในประเทศ 69 ราย พบที่จังหวัดสมุทรสาคร และเดินทางมาจากต่างประเทศ พักในสถานที่กักกันของรัฐ 3 ราย ทำให้มีผู้ป่วยยืนยันสะสมรวมทั้ง 2 ระลอก 24,786 ราย หายป่วยแล้ว 23,563 ราย วันนี้ไม่มีผู้เสียชีวิตเพิ่มทั้งนี้กรณีจุฬานิวาศน์ ที่มีการติดเชื้อกลุ่มก้อน รปภ. จากการสอบสวนโรคย้อนหลัง พบ 5 กิจกรรมที่เป็นความเสี่ยง แพร่โรคที่ต้องเรียนรู้จากกลุ่มนี้คือ อาศัยที่เดียวกัน ทำงานร่วมกัน กินอาหารร่วมกัน เข้าแถว รปภ.ใกล้ชิดกัน และจุดสแกนนิ้วตรวจพบมีเชื้อโควิดติดอยู่ จึงขอเตือนสถานประกอบการใดมีลักษณะการทำงานของพนักงานรวมกันเข้ากิจกรรมใน 5 ลักษณะนี้ ขอให้ดูแลเป็นพิเศษเพื่อป้องกันการติดเชื้อการประชุม ศบค. มีการพิจารณาผ่อนคลายสีแต่ละจังหวัดลงมา หลังสถานกาณณ์โรควิด-19 ในประเทศดีขึ้น เพื่อนำสู่มาตรการผ่อนคลาย โดยให้กระทรวงสาธารณสุขช่วยกำหนดรายละเอียดอีกครั้งเพื่อเสนอต่อที่ประชุม ศบค.ชุดใหญ่ในวันจันทร์หน้าต่อไป